בית הכנסת בברוק אן דר לייטה

בית הכנסת ברוק אן דר לייטה היה בית כנסת בעיר ברוק אן דר לייטה  הנמצאת במחוז ברוק אן דר לייטה שבאוסטריה תחתית. גילו מוערך בכ-700 שנה. זהו אחד מבתי הכנסת השמורים ביותר מימי הביניים, שכמוהו היו בקהילות קטנות רבות במרכז אירופה בין סוף המאה ה-13 לאמצע המאה ה-15. במשך זמן רב הוא נחשב למבנה נוצרי בשם "קפלת ניקולס הקדוש", ובעקבות התחייה הגותית הוצב בשם זה תחת תוכנית להגנת מומנטים  בדצמבר 1938.

 היסטוריה 
האזכור הכתוב הראשון על יהודים שגרו בעיר מתוארך לשנת 1351, אמנם להערכת היסטוריונים גרו בעיר יהודים כבר בתקופה הרומית או אף קודם לכך. בשנת 1363 הוקם בעיר בית דין יהודי. בתקופה שבין 1385 ל-1420 גרו בעיר 12 גברים יהודים בוגרים בלבד. שעסקו בעיקר בהלוואות כספים. על פי ההערכות העדכניות, בית הכנסת בברוק נבנה בסביבות שנת 1300.

בתקופת שלטונו של אלברט החמישי דוכס אוסטריה  בין השנים 1421 ל-1422, גורשו תושביה היהודים של ברוק, כשהדוכס שנקלע לחובות ולצורך כך החרים את רכושם. רובם היגרו להונגריה, שם התקבלו בחום על ידי המלך זיגיסמונד, שאף דאג שהיהודים יקבלו פיצויים על רכושן שנותר מאחור. ב-1420 מבנה בית הכנסת חולל ובהמשך הפך לקפלה נוצרית. ולאחר מכן הותאם המבנה לשימושים אחרים.

אמנם קפלת ניקולס הקדוש, שאליה יוחס בניין בית הכנסת משך זמן רב, הוזכרה כבר במסמך בשנת 1248, אך ככל הנראה הייתה במקום אחר. בדצמבר 1938, כבר לאחר ה"אנשלוס", הוכרז בית הכנסת כמומנט מוגן, כ"מבנה כנסייה הראוי לשימור במצוינות אמנותית-היסטורית ובתוכו קמרון מצולע גותי". הבלבול נמשך עד שנות ה-80, בשנת 1985, ההיסטוריון האמנות ההונגרי דויד פרנץ הטיל ספק לראשונה ביחוס המבנה לקפלה.

אמנם אין עדות ברורה לכך שהמבנה נבנה או שימש כבית כנסת, אך כמה מאפיינים מבניים מתאימים לבתי כנסת יהודיים מימי הביניים, כגון חלונות צרים בין עזרת הנשים לאולם המרכזי, היעדר עיטורים נוצריים, צורת החצר האחורית, מפתח בצלעות גג המבנה בצד מזרח כדי שיהיה מקום לארון הקודש.

 תיאור המבנה 
ממוזער|מבנה בית הכנסת מבפנים
בית הכנסת בברוק אן דר לייטה שונה במעט מבתי כנסת אחרים בשטח דומה, שהיו נפוצים בארכידוכסות אוסטריה לשעבר, במאפייני העיצוב שלו. כגון הקמרון המרשים עם צלע נוספת בצדדים הצרים, כדלהלן, שזה אלמנט ייחודי באוסטריה, כמו גם במצב השתמרותו הטוב.

בית הכנסת בנוי במבנה פשוט וקטן יחסית. כשהאולם המרכזי הוא בגודל של כ-50 מטר מרובע בלבד. הכניסה הראשית נמצאת בצד הדרומי, המידות החיצוניות הן 9.8 על 7.5 מטרים, שטח הקרקע כ-70 מ"ר והמידות הפנימיות הן רוחב 6 מטר, ואורך 8 מטר. גובהו הפנימי הוא 6 מטר (בקודקוד הקמרון), שחולקו בסביבות שנת 1420 לשתי קומות על ידי קמרון חבית פשוט.

מרקם הבנייה של האגף הראשי השתמר ברובו. האגפים הצדדיים והיציעים שבהם היו מבוא הכניסה ועזרת הנשים אינם קיימים כיום, אך בצילומים מסוף שנות ה-70 ותחילת שנות ה-80, תוספות אלה עדיין היו ניתנות לזיהוי. הגג חודש מספר פעמים, כשהגג הנוכחי הוא גג שטוח מהמאה ה-20. הגג המקורי היה כנראה תלול בהרבה.

ממוזער|שער הכניסה הישן לבית הכנסת
חלקו החיצוני של המבנה עדיין ברובו במצבו המקורי, עם מספר שינויים: הכניסה המקורית מדרום הייתה דרך שער קשת מחודד, שנקבר שנים רבות מתחת למפלס הקרקע. בשנת 2012 הוא נחשף שוב בחפירות ארכאולוגיות. לצורך גישה לשתי הקומות נפרצו בקיר המזרחי דלתות, לשם כך צומצמו שני החלונות הפונים מזרחה. שני חלונות הקשת המחודדים בקיר המערבי הנגדי עדיין כמעט ללא שינוי, בקיר הצפוני, מול הכניסה המקורית, ישנו חלון קשת מחודד נוסף שהשתמר, שהיה סגור לחלוטין עד שנת 2012.

התקרה
ממוזער|תקרת המבנה בה נראה הקימור הרחב בצד המזרחי
מאפיין מיוחד של הפנים הוא עיצוב הקמרון: לקמרון המצולע בעל שני המפרצים היו שתי צלעות נוספות שנמשכו עד אמצע הקירות המזרחי והמערבי, וכתוצאה מכך נוצרו ארבע תצוגות קיר, בנוסף לצלע המזרחית שנפתחה לקונסולה רחבה יותר מהצלעות האחרות, כדי לאפשר מקום רחב לארון הקודש. כיום נותרה רק הצלע המערבית, בצד המזרחי חסרה הצלע והקונסולה. כמה פתחים סגורים, המוכרים מצפייה פתחים זהים בבתי כנסת אחרים, מרמזים על מרפסות.

 כיום 
ממוזער|המעבר מבניין העירייה לחצר בית הכנסת, ושלט עם הסברים על המבנה
ב-29 ביוני 2015 החליטה עיריית ברוק לרכוש את מבנה בית הכנסת הסמוך לבניין העירייה ב-80,000 אירו, ולשפצו בשילוב עם שיפוץ מבנה העירייה, ולהכשירו לביקור תיירים. נפתח מעבר מבניין העירייה לחצר בית הכנסת, והוצב במקום לוח הנצחה. בינתיים, בית הכנסת סגור לביקורים עקב היותו מבנה רעוע, כשבתוכנית להנגיש אותו לתיירים במעבר דרך בניין העירייה.

 לקריאה נוספת 
 חקירה היסטורית אדריכלית של בית הכנסת ברוק ראלף גרונינגר, בכתב עת אוסטרי לשימור מומנטים, משנת 2013 

קישורים חיצוניים

הערות שוליים

קטגוריה:בתי כנסת שעומדים בחורבנם
קטגוריה:בתי כנסת עתיקים
קטגוריה:יהודים ויהדות בימי הביניים
קטגוריה:מבני התחייה הגותית
קטגוריה:אוסטריה תחתית